text: HB kann fáa stóran spenning í oddastríðið, um tað eydnast at koppa KÍ. Fyrsta bríksl í klassikaranum verður klokkan 18.
text: #000002
text: HB hevur aftur í ár havt torført við at skapa stórar málmøguleikar móti KÍ. Teir í bláum hava vunnið 1-0 og 2-0 á HB higartil í ár (Mynd: Jens Kr. Vang)
text: #000003
text: HB tapti beint fyri summarsteðgin 2-0 í Klaksvík, og harvið fór munurin millum arvafíggindarnar upp á trettan stig. B36 var níggju stig aftanfyri KÍ og hevði eisini tapt tvær ferði fyri teimum í bláum, so FM-spenningurin tyktist at vera horvin.So var summarferia, Champions League o.a. hjá KÍ, og síðani summarsteðgin hevur HB fingið fult stigatal í sínum fýra dystum, meðan oddaliðið bert hevur fingið fýra stig í sínum trimum dystum.
text: #000004
text: B36 hevur vunnið sínar seinastu fýra dystir, og harvið er ein ávísur spenningur í; hóast KÍ hevur tveir og ein dyst færri enn ávíkavist B36 og HB. Liðið hjá Magna Hoseth hevur eisini alt í sínum hondum, men nú eftir landsliðssteðgin er aftur strømm dystarskrá, skaðatrupulleikar og trýst á.
text: #000005
text: Sivert Gussiås skoraði, seinast KÍ og HB hittist. Norski áleyparin fer helst at spæla nógv næstu tíðina (Mynd: Jens Kr. Vang)Tað var nakað av rumbli um hendan dystin, sum upprunaliga skuldi spælast fyrsta vikuskifti í mánaðinum. Evropeiskir dystir og avgerð um at flyta dystin hjá KÍ móti EB/Streymi fyrr í ár løgdu kílar í vegin. Útfrá tí sum avtalað varð millum feløgini fyrr í ár, kundi KÍ fáa sín dyst móti HB fluttan til eftir landsliðssteðgin, tí spælt var í Tiraspol hóskvøld, og landsliðið skuldi savnast sunnukvøld. HB vildi tó helst ikki flyta dystin, og víst var millum annað á, at hetta gav KÍ ein fyrimun.Nú skal dysturin so spælast. KÍ hevur vunnið fimm landskappingardystir á rað móti teimum í reyðum og svørtum. Liðið hjá Jákup Martini Joensen hevur vunnið tvær ferðr á AB og tvær ferðir á ÍF - liðunum sum liggja til niðurflyting - seinastu vikurnar. Adrian Justinussen hevur verið í hopla.Ein sigur til KÍ hevði dripið spenningin í kappingini nakað aftur, men um HB vinnur, so er av álvara eldur í - í tí førinum hevði B36 helst eisini sæð sín møguleika.
text: #000006
text: Betrideildin - útsettur dystur frá 21. umfariÍ morgin, fríggjadagin 15. september í Gundadali18.00: HB - KÍStøðan í oddinum (Mynd: Faroesoccer)
text: #000007
text: Brandur skoraði sítt fyrsta mál fyri Fredrikstad
text: #000014